নিউইয়র্কের কুইন্সের সাউথ জ্যামাইকায় বব বিমন জন্মগ্রহণ করেছিলেন। দিদির সাহচর্য্যে তিনি শৈশবকাল অতিক্রমণ করেন। দিদি বলেছিলেন যে, যখন বিমনের বয়স ছিল মাত্র ৮ মাস, তখন তার মা ২৫ বছর বয়সে যক্ষ্মা রোগে আক্রান্ত হয়ে মৃত্যুবরণ করেন। কিন্তু পরবর্তীকালে তিনি দেখতে পান যে বাবা তার মাকে শারীরিকভাবে নির্যাতন করছেন। বাবা তাকে দিদির কাছে পাঠিয়ে দেন যদি তার মা তাকে বাড়ীতে ফেরত আনেন তাহলে বিমনকে হত্যা করারও হুমকি দেন।

জ্যামাইকা হাই স্কুলে অধ্যয়নকালীন তিনি ল্যারি এলিস নামীয় একজন জনপ্রিয় ট্র্যাক কোচের সুদৃষ্টিতে পড়েন। পরবর্তীতে বিমন অল-আমেরিকান ট্র্যাক এন্ড ফিল্ড দলের অবিচ্ছেদ্য অংশ হয়ে পড়েছিলেন। ১৯৬৫ সালে মার্কিন যুক্তরাষ্ট্রের লং জাম্পের শীর্ষ তালিকায় ২য় স্থানে ছিলেন এবং ট্র্যাক এন্ড ফিল্ড বিষয়ে বৃত্তি নিয়ে এল প্যাসোয় অবস্থিত ইউনিভার্সিটি অব টেক্সাস এট এল প্যাসোতে অধ্যয়ন করেন।

বর্ণবৈষম্য নীতিতে সংশ্লিষ্টতার অভিযোগে ব্রাইঘাম ইয়াং ইউনিভার্সিটির বিরুদ্ধে প্রতিযোগিতা করতে অস্বীকার করায় বিশ্ববিদ্যালয় কর্তৃপক্ষ তাকে বহিস্কার করেন। এরফলে তিনি কোচের সংষ্পর্শবিহীন অবস্থায় থাকেন। পরবর্তীতে রাল্ফ বোস্টন নামীয় একজন অলিম্পিয়ান অনানুষ্ঠানিকভাবে তার কোচের দায়িত্ব পালন করেন।

পরবর্তী জীবন
সম্মাননা
প্রারম্ভিক জীবন
১৯৬৮ গ্রীষ্মকালীন অলিম্পিক্‌স